FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

UPDATE 19:00 - Ulterior, anunţul de pe site a fost scos. Nu este exclus ca cele două părţi să aibă un dezacord în ultimul moment, care complică mutarea. În acelaşi timp, este posibil să fie vorba doar despre o greşeală, iar Viitorul să fi anunţat transferul mai repede.

O situaţie asemănătoare l-a avut protagonist pe Denis Suarez. FC Barcelona a anunţat transferul mijlocaşului la Arsenal, dar apoi a şters articolul de pe site-ul oficial. În cele din urmă, jucătorul a ajuns la Londra şi a semnat cu "tunarii".

Mijlocaşul de 19 ani ar urma să rămână la echipa lui Gică Hagi până la finalul sezonului, sub formă de împrumut.

"FC Viitorul și Brighton & Hove Albion FC au ajuns la un acord pentru transferul internaționalului Tudor Băluță la echipa care evoluează în Premier League. Începând de astăzi, Tudor Băluță este noul jucător al formației engleze, dar va evolua până la finalul acestui sezon, sub formă de împrumut, la FC Viitorul.

În vârstă de 19 ani, Tudor Băluță a fost, conform InStat, cel mai bun mijlocaș defensiv U21 din Liga 1 în 2018, iar în acest sezon a marcat două goluri pentru FC Viitorul", a fost anunţul de pe site-ul oficial al constănţenilor.

Oficialii celor de la Brighton au fost de acord cu propunerea lui Hagi, ca jucătorul să termine stagiunea la Viitorul, mai ales că și situația din clasament a echipei lor nu este tocmai roză, astfel că era greu de crezut că Băluţă s-ar fi putut impune așa repede în primul 11.

Câţi bani va primi Viitorul în schimbul lui Tudor Băluţă

Potrivit informaţiilor de până acum, Viitorul a primit 3 milioane de euro în schimbul jucătorului care a debutat deja în naţionala României, în timp ce Băluță va avea un salariu lunar în valoare de 45.000 de euro.

În plus, tânărul mijlocaş a fost recompensat și cu suma de 80.000 de euro la semnătură.

Etichete:

,

,

,